VNG ไตรมาส 1 พลิกขาดทุน 176 ลบ. ฉุดราคารูด 6% ทำจุดต่ำสุดในรอบ 3 ปี
VNG ไตรมาส 1 พลิกขาดทุน 176 ลบ. จากปีก่อนมีกำไร 264.78 ลบ. เหตุรายได้ขายลด-ขาดทุนจากอัตราแลกเปลี่ยน 140.3 ลบ. ฉุดราคารูด 6% ทำจุดต่ำสุดในรอบ 3 ปี ล่าสุด ณ เวลา 10.34 น. อยู่ที่ 8.50 บาท ลบ 0.55 บาท หรือ 6.08% สูงสุดที่ 8.80 บาท ต่ำสุดที่ 8.45 บาท ด้วยมูลค่าซื้อขาย 22.76 ล้านบาท
15 พ.ค. 2561

ผู้สื่อข่าวรายงานว่า ราคาหุ้น บริษัท วนชัย กรุ๊ป จำกัด (มหาชน) หรือ VNG ล่าสุด ณ เวลา 10.34 น. อยู่ที่ 8.50 บาท ลบ 0.55 บาท หรือ 6.08% สูงสุดที่ 8.80 บาท ต่ำสุดที่ 8.45 บาท ด้วยมูลค่าซื้อขาย 22.76 ล้านบาท

โดยราคาหุ้น VNG ปรับตัวลงต่ำสุดในรอบเกือบ 3 ปี นับตั้งแต่ราคาหุ้นปิดตลาดอยู่ที่ระดับ 8.35 บาท เมื่อวันที่ 4 มิ.ย.2558
สำหรับปัจจัยที่ส่งผลให้ราคาหุ้น VNG ปรับตัวลง เนื่องจาก VNG รายงานผลการดำเนินงานงวดไตรมาส 1/61 (รวมบริษัทย่อย) สิ้นสุดวันที่ 31 มี.ค. 61 พลิกขาดทุน 176.27 ล้านบาท จากปีก่อนมีกำไร 264.78 ล้านบาท ดังนี้

ทั้งนี้ผลการดำเนินงานประจำไตรมาส 1/61 ของ VNG พลิกขาดทุน เป็นผลมาจากรายได้จากการขายรวมลดลง 379.7 ล้านบาท เนื่องจากปริมาณขายแผ่นเอ็มดีเอฟและแผ่นปาร์ติเกิ้ลลดลง ประมาณร้อยละ 4 และ ร้อยละ 11 ตามลำดับ รวมทั้งราคาขายเฉลี่ยของแผ่นเอ็มดีเอฟและแผ่นปาร์ติเกิ้ลลดลง ประมาณร้อยละ 8 และ ร้อยละ 20 ตามลำดับ
ประกอบกับ VNG ขาดทุนจากอัตราแลกเปลี่ยน 140.3 ล้านบาท ส่วนใหญ่เป็นผลขาดทุนจากการทำสัญญาซื้อเงินตรา ต่างประเทศล่วงหน้าเพื่อป้องกันความเสี่ยงจากอัตราแลกเปลี่ยนในการจ่ายชำระหนี้สินเกี่ยวกับการซื้อวัตถุดิบ และเครื่องจักรที่เป็นเงินตราต่างประเทศ